VEGA præsenterer  **Rapveteranen Pede B inviterer ind i den Lilla Lounge***Store VEGA bliver den d. 14. februar en stor og rowdy fest med Pede B bag roret. Rapperen har netop udgivet sit nye album, Lilla Lounge.*   
  
Pede B har gennem de sidste år imponeret det danske publikum med udsolgte koncerter, anmelderroste album og en uforlignelig evne til at forny sig og udvikle sin musikalitet. Han starter 2020 ud med en rowdy og vanvittig fest, hvor energi, freestyle, gæster og surprises alle er på programmet i Store VEGA, når Pede B og crew vender tilbage til at spille indendørskoncerter efter et års pause.

I maj udgav Pede B albummet *Lilla Lounge* uden nogen form for varsel eller lanceringskampagne. Om pladen siger han:

“ *Lilla Lounge er mit første album siden debuten, som vi udgiver 100% selv. Derfor følte jeg*

*også, at jeg havde brug for den dér støvede kælderstemning, der kendetegnede min første*

*plade i ‘05. Lydbilledet er langt fra det samme på de to - vi er jo alle sammen vokset musikalsk - men jeg tror, vi har fundet samme nerve, som var i teksterne dengang. Derfor rykkede jeg også*

*væk fra vores flotte, moderne studie i Nordhavnen, da vi skulle indspille Lilla Lounge, og lavede*

*det hos en ven i et mindre, kælderstudie ude i Søborg. Jeg tror, det her er mit bedste og mest*

*sammenhængende album*”.

Det nye album er mørkere end de sidste udgivelser fra rapperen og kan bedst beskrives som et ti

numres, koncentreret følelsesudbrud, der rimer. *Lilla Lounge* er en tilstand et sted mellem festen og skærsilden, mellem flugten og forpligtelserne og måske bare en historie om at vokse som

menneske.

Peter Bigaard, alias Pede B, er med mere end ti år på bagen på den danske hiphopscene efterhånden en af de meget erfarne i gamet. Med en start som freestyle-rapper i

talentkonkurrencen MC’s Fight Night høstede Pede B tre sejre i henholdsvis 2005, 2007 samt

2009 og positionerede sig som en af landets helt store improvisatoriske lyrikhelte.   
  
Siden da har han udmærket sig som etableret hiphopartist med et udgivelseskatalog, der tæller ti

studiealbums, over 25 millioner streams på Spotify og utallige, tætpakkede koncerter. Hans

koncert på Roskilde Festival i 2015 blev af Gaffa og BT kaldt “*den bedste, danske rapkoncert på*

*Roskilde nogensinde*”.

**Fakta om koncerten**Pede B (DK)  
Fredag d. 14. februar kl. 20.00  
Store VEGA, Enghavevej 40, 1674 København V  
Billetpris 175 kr. + gebyr

Billetsalget starter i dag kl. 10.00 via vega.dk og Ticketmaster.